تورکیه و آذربایجان سلاحلی گوجلری، آذربایجان‌دا اورتاق حربی مانور ائدیر.
آذربایجان ساوونما باخانلیغیندان وئریله‌ن معلوماتا گؤره، ایکی اؤلکه آراسین‌دا حربی امکداشلیق آنلاشماسی چرچیوه‌سین‌ده تورکیه و آذربایجان اوردولاری باکی، آستارا، جبراییل و ایمیشلی بؤلگه‌لرین‌ده مانورا باشلادی.
مانوردا قورو و هاوا گوجلری، اؤزل بیرلیکلر، استحکام بیرلیکلری ایله موشک و توپچو بیرلیکلری چئشیدلری تاپشیریقلاری یئرینه یئتیریر.
مدرن ساوش اصوللارینین تطبیق اولوندوغو مانوردا موختلیف بیرلیکلرین کائش‌گۆدوملو فعالیتینین تشکیلی، چایلاردان گئچمک اوچون کؤرپولرین قورولماسی و فرضی دۆشمن بؤلگه‌سینه ائنیش کیمی تاپشیریقلار یئرینه یئتیریلیر.
اورتاق مانوردا، ساواش اثناسیندا ائش‌گۆدومون تامین ائدیلمه‌سی، یؤنه‌تیمین یاخشیلاشدیریلما‌سی، تجروبه پایلاشیمی و پرسنلین حرفه‌ای تجروبه‌سینین آرتیریلماسی آماجلانیر.
